**Návrh - Všeobecne záväzné nariadenie Obce Kráľová nad Váhom**

**č. 2/2018**

**o poskytovaní dotácií z rozpočtu obce**

Obec Kráľová nad Váhom v zmysle ustanovenia § 6 zákona č. 369/1990 Zb. o obecnom zriadení v znení neskorších predpisov a v zmysle ustanovenia § 7 zákona 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vydáva všeobecne záväzné nariadenie, ktorým sa určuje metodika poskytovania dotácií z rozpočtu Obce Kráľová nad Váhom

**Čl. 1**

**Úvodné ustanovenia**

1. Účelom tohto nariadenia obce je stanoviť podmienky, vymedziť okruh subjektov a upraviť postup pri poskytovaní dotácií z rozpočtu Obce Kráľová nad Váhom.
2. Obec na základe tohto nariadenia poskytuje dotácie na všeobecne prospešné služby, na verejnoprospešné účely

**Čl. 2**

**Zdroje dotácií**

Obec vytvára zdroje pre poskytovanie dotácií iba z vlastných prostriedkov z rozpočtu obce.

**Čl. 3**

**Vymedzenie okruhu subjektov na poskytovanie dotácií**

Z rozpočtu obce sa môžu poskytovať dotácie:

* právnickým osobám, ktorých zakladateľom je obec,
* právnickým osobám a fyzickým osobám – podnikateľom, ktoré pôsobia, vykonávajú činnosť na území obce, alebo poskytujú služby obyvateľom obce,
* inej obci a vyššiemu územnému celku,

ak zabezpečuje konkrétne úlohy a akcie, ktoré majú všeobecne prospešný, alebo verejnoprospešný účel a poskytujú všeobecne prospešné služby pre obyvateľov obce.

**Čl. 4**

**Kompetencie pri schvaľovaní dotácií**

1. Objem finančných prostriedkov pre príslušný kalendárny rok schvaľuje obecné zastupiteľstvo v rámci rozpočtu obce.
2. Žiadosti na poskytnutie dotácie posudzujú komisie obecného zastupiteľstva a predložia svoje odporučenie obecnému zastupiteľstvu na schválenie.
3. Schválená dotácia bude poskytnutá príjemcovi na jeho účet na základe zmluvy uzavretej medzi obcou a žiadateľom.

**Čl. 5**

**Účely poskytnutia dotácií**

1. Účelom poskytnutia dotácií je najmä podpora činnosti a aktivít prijímateľov dotácií v prospech obyvateľov obce a jej rozvoja.
2. Poskytnutú dotáciu je možné použiť len na:
3. obstaranie hnuteľných vecí neinvestičného charakteru využívaných na kultúrnych, športových a spoločenských podujatiach a aktivitách,
4. obstaranie materiálov potrebných pre činnosť subjektu a na zabezpečenie služieb, dopravy (okrem nákupu pohonných hmôt),
5. obstaranie prác neinvestičného charakteru (vrátane opráv a údržby nehnuteľných a hnuteľných vecí bezprostredne súvisiacich s realizáciou projektu),
6. výdavky organizačného charakteru (vrátane výdavkov na propagáciu),
7. financovanie:
	* záujmovej činnosti, umeleckej tvorby a kultúrnych aktivít,
	* telovýchovy a športu,
	* aktivít zamerané na deti a mládež,
	* rozvoja školstva a vzdelávania,
	* činnosti zameranej na ekológiu a ochranu životného prostredia,
	* občianskych a cirkevných aktivít,
	* tvorby, rozvoja, ochrany a prezentácie duchovných a kultúrnych hodnôt,
	* podpory činnosti neziskových organizácií, nadácií a pod. pôsobiacich na území Obce Kráľová nad Váhom.
8. Dotácie nesmú byť použité na financovanie alkoholu, tabakových výrobkov občerstvenia a odmien.
9. Dotácie sa neposkytujú:
* politickým stranám, politickým hnutiam a koalíciám,
* právnickým a fyzickým osobám, ktorým bola uložená povinnosť vrátiť dotáciu poskytnutú z rozpočtu obce v predchádzajúcom roku pre nedodržanie podmienok tohto VZN,
* fyzickým a právnickým osobám, ktoré nemajú vysporiadané finančné vzťahy s rozpočtom obce,
* právnickým osobám, ak táto právnická osoba má právoplatne uložený trest zákazu prijímať dotácie, subvencie alebo uložený trest zákazu prijímať pomoc a podporu poskytovanú z fondov Európskej únie.

**Čl. 6**

**Podávanie a náležitosti žiadosti**

1. Dotácie môžu byť poskytované len na základe písomnej žiadosti.
2. Žiadosti sa podávajú po zverejnení výzvy a termínu na predkladanie žiadosti.
3. Žiadosť zasiela žiadateľ na adresu Obecného úradu Kráľová nad Váhom.
4. Žiadosť musí obsahovať:
5. právnická osoba – názov a sídlo žiadateľa, výpis z obchodného registra, resp. osvedčená fotokópia dokladu o zriadení organizácie (zriaďovacia listina, stanovy, rozhodnutie o registrácii a pod.)
6. fyzická osoba – podnikateľ – meno a priezvisko, trvalý pobyt, miesto podnikania, fotokópia výpisu zo živnostenského registra,
7. fotokópia listiny o pridelení IČO, DIČ,
8. bankové spojenie a číslo účtu,
9. meno, priezvisko, titul štatutárneho zástupcu žiadateľa
10. účel použitia a výška požadovaných prostriedkov,
11. plán rozpočtu na použitie prostriedkov z dotácie,
12. čestné prehlásenie, že právnická osoba nemá právoplatne uložený trest zákazu prijímať dotácie, subvencie, alebo trest zákazu prijímať pomoc a podporu poskytovanú z fondov Európskej únie,
13. bankový výpis so sumou min. 10 % z objemu žiadanej dotácie na príslušný rok (ak výška žiadanej dotácie nepresahuje 1,5 násobok priemernej mesačnej nominálnej mzdy zamestnanca hospodárstva SR uverejneného Štatistickým úradom Slovenskej republiky – aktuálne známa hodnota v momente vypísania výzvy na predkladania žiadostí o poskytnutie dotácie z rozpočtu obce ).
14. bankový výpis so sumou min. 25 % z objemu žiadanej dotácie na príslušný rok (ak výška žiadanej dotácie presahuje 1,5 násobok priemernej mesačnej nominálnej mzdy zamestnanca hospodárstva SR uverejneného Štatistickým úradom Slovenskej republiky – aktuálne známa hodnota v momente vypísania výzvy na predkladania žiadostí o poskytnutie dotácie z rozpočtu obce ).

**Čl. 7**

**Podmienky poskytovania dotácie**

Podmienkou poskytnutia dotácie je:

1. predloženie žiadosti,
2. účel použitia dotácie zhodný s účelom určeným v Čl. 5 VZN,
3. schopnosť spolufinancovanie projektu (so sumou min. 10 % z objemu žiadanej dotácie na príslušný rok, ak výška žiadanej dotácie **nepresahuje** 1,5 násobok priemernej mesačnej nominálnej mzdy zamestnanca hospodárstva SR uverejneného Štatistickým úradom Slovenskej republiky),
4. schopnosť spolufinancovanie projektu (so sumou min. 25 % z objemu žiadanej dotácie na príslušný rok ak výška žiadanej dotácie **presahuje** 1,5 násobok priemernej mesačnej nominálnej mzdy zamestnanca hospodárstva SR uverejneného Štatistickým úradom Slovenskej republiky),
5. riadne vyúčtovanie predchádzajúcej poskytnutej dotácie.

**Čl. 8**

**Použitie a zúčtovanie dotácie**

1. Žiadateľ je povinný použiť finančné prostriedky len na účel, na ktorý boli poskytnuté.
2. Finančné prostriedky možno použiť len do konca príslušného rozpočtovaného roka.
3. Žiadateľ je povinný predložiť vyúčtovanie dotácie najneskôr do 10. decembra príslušného rozpočtového roka. Predloží kópie účtovných dokladov preukazujúce čerpanie. Účtovné doklady musia spĺňať všetky náležitosti, ktoré určuje zákon o účtovníctve, ako aj prílohy (prezenčné listiny, fotodokumentácia, potvrdenie o odovzdávaní/prevzatí vecných cien a pod).
4. Termín (10. december príslušného rozpočtového roku) nie je záväzný pre žiadateľov, ktorí svoje projekty a realizáciu projektov naplánovali po tomto termíne do konca príslušného rozpočtového roku. V takomto prípade sú povinní predložiť vyúčtovanie dotácie najneskôr 3. pracovný deň v nasledujúcom kalendárnom roku.
5. Nevyčerpanú dotáciu je povinný žiadateľ vrátiť na účet obce najneskoršie do 10. decembra príslušného rozpočtového roka.

**Čl. 9**

**Kontrola**

1. Účelom kontroly je zabezpečiť dohľad nad čerpaním pridelenej dotácie po dobu realizácie.
2. Kontrolu v zmysle tohto VZN sú oprávnení vykonať:
3. hlavný kontrolór obce,
4. poslanci obecného zastupiteľstva,
5. poverení zamestnanci Obecného úradu Kráľová nad Váhom.
6. Osoba vykonávajúca kontrolu má právo požadovať od žiadateľa informácie dotýkajúce sa dotácie podľa obsahu predloženej žiadosti.

**Čl. 10**

**Záverečné ustanovenia**

1. Akékoľvek zmeny a doplnenia VZN možno vykonať iba dodatkom schváleným uznesením Obecného zastupiteľstva v Kráľovej nad Váhom.
2. Toto všeobecne záväzné nariadenie bolo schválené Obecným zastupiteľstvom v Kráľovej nad Váhom dňa 21. februára 2018 uznesením číslo 30/2018-OZ
3. Týmto všeobecne záväzným nariadením sa ruší Všeobecne záväzné nariadenia Obce Kráľová nad Váhom č. 2/2012 o poskytnutí dotácií zo dňa 30. mája 2012
4. Toto VZN nadobúda účinnosť 15 dňom po zverejnení.

**RNDr. Ferenc Bergendi**

**starosta obce**

Príloha č. 1

**ŽIADOSŤ O POSKYTNUTIE DOTÁCIE Z ROZPOČTU OBCE KRÁĽOVÁ NAD VÁHOM**

**NA ROK .....**

|  |  |
| --- | --- |
| 1. **Názov, resp. meno a priezvisko oprávnenej osoby**
 |  |
| 1. **Štatutárny zástupca oprávnenej osoby (meno, priezvisko)**
 |  |
| 1. **Sídlo, resp. adresa oprávnenej osoby**
 |  |
| 1. **Tel., fax, mail:**
 |  |
| 1. **Názov projektu:**
 |  |
| 1. **Účel projektu**
 |  |
| 1. **Zodpovedná osoba za realizáciu projektu:**
 |  |
| 1. **Miesto a termín začatia a ukončenia realizácie:**
 |  |
| 1. **Bankové spojenie, IBAN:**
 |  |
| 1. **IČO, DIČ:**
 |  |
| 1. **Požadovaná výška dotácie od obce v €:**
 |  |
| 1. **Celkové náklady na projekt v €:**
 |  |

**Výška poskytnutej dotácie od mesta v predchádzajúcich 3 rokoch:**

|  |  |
| --- | --- |
| **Rok .........** |  |
| **Rok .........** |  |
| **Rok .........** |  |

**POPIS POUŽITIA DOTÁCIE Z ROZPOČTU OBCE**

|  |
| --- |
| **Ciele projektu:** |
| **Cieľové skupiny**: |
| **Popis realizácie projektu**: |

**ROZPOČET**

(obsahujúci rozpis predpokladaných nákladov projektu)

|  |  |  |
| --- | --- | --- |
| **P. č.** | **Popis nákladov na jednotlivé položky:** | **Náklady v €:** |
| **1.** |  |  |
| **2.** |  |  |
| **3.** |  |  |
| **..** |  |  |
| **..** |  |  |
|  | **SPOLU**  |  |

**ZDROJE FINANCOVANIA**:

|  |  |
| --- | --- |
| **Vlastné:** |  |
| **Požadovaný dotácia od obce:** |  |
| **Cudzie:** |  |
| **SPOLU:**  |  |

Poznámka:

Vlastné finančné prostriedky a cudzie zdroje majú byť vo výške (viď článok 7, bod c alebo d)

V ........................................................

..............................................................

Podpis a pečiatka štatutárneho zástupcu

Príloha č. 2

**Zúčtovanie dotácie poskytnutej Obcou Kráľová nad Váhom**

**v roku ..............**

|  |  |
| --- | --- |
| **Príjemca dotácie**: |  |
| **Názov projektu:**  |  |
| **Termín konania:** |  |
| Výška poskytnutej dotácie v €: |  |
| **Celkové výdavky v €:** |  |
| **Účel projektu:** |  |
| **Stručná informácia o realizácii projektu:**  |  |

**Finančné vyhodnotenie projektu:**

|  |  |
| --- | --- |
| **Skutočné príjmy** | **Skutočné výdavky:** |
| * Vlastné príjmy:
 |  |
| * Dotácia od obce:
 |  |
| * Cudzie:
 |  |
| **SPOLU:**  |  **SPOLU:**  |

**ROZPOČET**

**obsahujúci rozpis skutočne vynaložených nákladov projektu**

 **z poskytnutej dotácie od obce:**

|  |  |  |
| --- | --- | --- |
| **Pol. č.** | **Popis nákladov na jednotlivé položky** | **Náklady v €** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  | **SPOLU**  |  |

V Kráľovej nad Váhom ........................................

.............................................................................

Podpis a pečiatka štatutárneho zástupcu

**Povinné prílohy k zúčtovaniu:**

* Kópie účtovných dokladov dokumentujúce čerpanie finančnej dotácie od obce
* Kópie účtovných dokladov dokumentujúce vlastné finančné prostriedky a cudzie zdroje vo výške (viď článok 7, bod c alebo d)

**Odporúčané prílohy k zúčtovaniu:**

* Dokumentácia o realizácii predmetu dotácie (fotografie, propagačné materiály a iné).